cy es es en es cy cy ca en cy nl en cy su cy en ca es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy cy cy cy cy cy cy cy cy cy cy cy nl cy la es cy nb cy en cy cy cy cy cy su cy ceb cy cy ca en cy nl en cy su cy su cy es es en es
Seiclo yng Nghaerdydd: ‘Angen newid agweddau o’r gwaelod i fyny’ | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae Geraint Criddle wedi bod yn seiclo yng Nghaerdydd am dros 8 mlynedd ac felly mae ganddo dipyn o brofiadau a straeon i rannu am ei brofiadau o seiclo yn y brifddinas. Mae’n siarad gyda Issy Bradshaw.
Cyfieithydd proffesiynol yw Geraint ar gyfer y Wasg Sifil. Pob dydd, yn lle gyrru i waith mae wedi penderfynu seiclo i’w waith, yn bennaf oherwydd mae’n gallu torri ei daith i lawr o hanner awr sy’n arferol yn ei gar, i lawr at chwarter awr ar ei feic, ac osgoi holl fwrlwm traffig Caerdydd. Rhywbeth bositif arall am gymudo ar ei feic yw nad oes rhaid iddo boeni am ddod o hyd i rywle i barcio yn y bore.
Mae rhesymau eraill tu ôl i’w benderfyniad i ddewis y beic yn lle’r car. Mae gydag ef farn gref am geisio cael Caerdydd yn ddinas ble mae rhieni’n teimlo digon hapus i adael i’w plant fynd allan ar eu beiciau, yn lle cael eu gyrru i bob man. ‘Dwi ddim yn teimlo bod hynny’n digwydd ar y funud’. Mae’n teimlo bydd hyn yn ddechrau da i fywyd plant yn enwedig heddiw pam yr ydym yn ceisio datrys y broblem o ordewdra ym Mhrydain.
Nid yw Geraint yn defnyddio ei feic i gymudo yn unig. Mae’n hoffi mynd allan ar ei feic yn ei amser hamdden i seiclo ar y llwybrau seiclo sydd o gwmpas Caerdydd, am hwyl ac ymarfer corff, e.e. Taith Taf sy’n rhedeg yr holl ffordd o Fae Caerdydd i fyny at Aberhonddu.
Mae wedi cael tipyn o brofiadau drwg wrth seiclo o gwmpas Caerdydd gyda gyrrwyr yn anghofio edrych wrth newid lôn a bron yn rhedeg ef drosodd. Mae hefyd wedi cael pobl yn gweiddi allan o’u ceir. Mae cerddwyr hefyd yn gallu bod yn broblem, gyda rhai’n anghofio bod beiciau gyda hawl i fod ar y lôn hefyd.
Y prif bwynt yr oedd Geraint yn ceisio cyflwyno yw nad yw’r Cyngor Caerdydd yn cymryd mantais o dirwedd Caerdydd, ac felly yn colli allan. ‘Gall y Cyngor gwella can gwaith.’ Mae Caerdydd yn ddinas gyda thirwedd berffaith i seiclo oherwydd mae’n mor fflat, ac felly dylai’r Cyngor gwneud mwy allan o’r cyfle sydd ganddynt: ‘mae seiclo yn rhywbeth sy’n ychwanegu at ansawdd bywyd pobl’.
Nid yw Geraint yn teimlo bod y cyfleusterau ar gael ar gyfer seiclwyr ar y funud yn ddigon da. Mae’r lonydd beiciau sydd yn bodoli yn gul iawn ac o hyd gyda cheir a sgipiau wedi eu parcio ynddynt. Mae hefyd problem gyda thyllau yn y ffordd sy’n gwneud bywyd seiclwyr yn anoddach.
Mae’n cydnabod bod Cyngor Caerdydd wedi dechrau cymryd camau i wella rhai o’r lonydd beiciau gan wneud iddynt hwy’n fwy llydan, er enghraifft ar Cathays Terrace. ‘Mae’n gam yn y cyfeiriad iawn,’ dywed Geraint. Ond rydym yn cytuno bod dal pell ffordd i fynd tan fod Caerdydd yn ddinas gyfreithgar ar gyfer seiclwyr.
Hoffai inni gymryd golwg ar beth mae rhai dinasoedd yn Ewrop wedi gwneud, fel Amsterdam a Copenhagen, dinasoedd gyda strydoedd llawer culach nag ein strydoedd ni, ac maent dal wedi gwneud system effeithiol. Mae Geraint yn canmol y dinasoedd hyn ar eu gwaith o allu cadw seiclwyr, gyrwyr a cherddwyr ar wahân. Mae seiclo yn y dinasoedd hyn yn cael eu sefydlu fel rhan o gynllunio dinesig o’r cychwyn cyntaf.
Hoffa Geraint annog i seiclwyr osgoi seiclo o gwmpas y brif orsaf fysiau ar Wood Street. Nid yw unrhyw lon beiciau er bod digon o le i roi un i mewn, oherwydd mai dau lon ceir ar bob ochr. ‘ Hynny yn rhywbeth sy’n eithaf adlewyrchol o’r sefyllfa yng Nghaerdydd lle mae’r flaenoriaeth i geir o flaen beiciau.’
Nid yw Geraint yn honni bod seiclwyr i gyd yn seintiau llwyr. ‘Mae ‘na bobl sy’n seiclo’n anghyfrifol iawn, er enghraifft ar Heol y Frenhines.’ Mae hyn yn gwneud Geraint yn rhwystredig oherwydd ‘dyna le dyle fod darpariaeth. Mae digon o le iddo fod yn fwy diogel i bobl mynd o un ochr y ddinas i’r llall, yn lle mynd o gwmpas fel yw’r sefyllfa ar y funud.’
Yn bwysicaf, mae angen creu’r teimlad bod Caerdydd yn ddinas ddiogel i seiclo ynddi. Mae pawb angen yr hyder i seiclo o gwmpas, ond ar y funud nad yw Geraint yn teimlo bod hyn yn digwydd, sy’n drist iawn. Creda fod pobl ar y funud yn teimlo bod seiclo’n syniad da, ond heb yr hyder i wir wneud.
Creda Geraint yn gryf bod ar y funud yr ydym yn rhoi gormod o bwyslais ar gadw seiclwyr yn ddiogel, pan ddylwn ni roi mwy o bwyslais ar greu amgylchedd diogel yn lle.’Mae angen newid agwedd o’r gwaelod i fyny, y gwaelod yw’r lefel cynllunio.’
Hoffwn i ddiolch i Geraint am gytuno i sgwrsio gyda fi. Rwyf wedi mwynhau cael y cyfle i wrando at farn rhywun sy’n seiclo’n aml yng Nghaerdydd.
Mae Issy yn fyfyrwraig newyddiaduraeth ym Mhrifysgol Caerdydd.
buddsoddiad  ·  Damweiniau  ·  Diogelwch  ·  Seiclo  ·  Taith Taf  ·  Trafnidiaeth
sylw ar yr adroddiad yma
Darllen pellach a awgrymir
Gwella Llwybrau Cerdded a Beicio Caerdydd
© Hawlfraint 2019 POBL CAERDYDD. Cedwir Bob Hawl.